разходи в Бразилия. Тъй като приемането на искането за тази корекция би довело до повторно въвеждане на ненадеждни китайски данни, Комисията отхвърли и това твърдение.
 3.2. Експортна цена
 (103)
 Подробна информация за изчислението на експортната цена е представена в съображения 116—119 от регламента за временните мерки.
 (104)
 Hankook Group заявиха, че следва да бъдат третирани като един икономически субект и затова корекции съгласно член 2, параграф 9 от основния регламент не са необходими, нито оправдани от други съображения. Те твърдят, че изключването на ПОАР и печалбата на свързаните предприятия в Съюза съгласно член 2, параграф 9 от основния регламент е подействало като премахване от експортната цена на всички разходи, направени от един отдел по експортните продажби, както и на част от печалбата. След разгласяването на окончателните заключения Hankook Group отново изказаха твърдението, че са един икономически субект и — по тяхно мнение — Комисията не следва да прави корекции нито за ПОРА, нито за печалбата на свързаните търговци в Съюза. Вместо това Комисията следва да използва действителната цена към първия независим клиент в Съюза, тъй като по мнението на Hankook Group тази цена е надеждна.
 (105)
 Относно формирането на експортната цена съгласно член 2, параграф 9 от основния регламент, установена съдебна практика е, че съществуването на един стопански субект не изключва възможността Комисията да формира експортната цена съгласно член 2, параграф 9 (29). В съответствие с член 2, параграф 9, първа и втора алинея от основния регламент Комисията има право да формира експортната цена, когато е вероятно тя да е ненадеждна поради отношения на съдружие или компенсационно споразумение между износителя и вносителя. В такъв случай се извършват корекции за всички разходи, включително мита и данъци, натрупани по веригата между вноса и препродажбата и за произтичащата печалба, така че да се определи надеждна експортна цена на равнището на границата на Съюза. В съответствие с член 2, параграф 9, трета алинея от основния регламент точките, по които се извършват корекции, включват обичайните разходи, които са за сметка на вносителя, но се заплащат от трета страна, включително разумен марж на ПОАР и печалба. В настоящия случай Комисията установи, че такава връзка съществува, тъй като производителите износители и вносителят принадлежат към една и съща група дружества, а именно Hankook Group. Поради това Комисията има правото да направи корекции в ПОАР и печалбата на свързаните вносители на Hankook Group. Комисията счита също така, че проверените равнища на печалба, реализирана от несвързаните вносители, представляват разумна база за формирането на експортната цена. Поради това твърдението беше отхвърлено.
 (106)
 Hankook Group изказаха твърдението, че ако Комисията отхвърли искането им срещу корекциите по член 2, параграф 9 от основния регламент на експортната цена на Hankook Group, тя би трябвало да коригира нормалната стойност на производителя от държавата аналог, като приспадне разходите по продажбите и разумната печалба в съответствие с член 2, параграф 10, буква г) от основния регламент. По мнението на Hankook Group включването на разходите по продажбите и на маржа на печалба на производителя от държавата аналог създава асиметрия, която се отразява на съпоставимостта на цените и трябва